25/02/2010 | Administración LocalMunicipal
Narón
Departamento de Obras e Urbanismo
Aprobación definitiva da modificación puntual do P. X. O. M. da ordenanza da edificación relativa a “Aparcadoiros obrigatorios”, contida no capítulo 2 do título VI.

ANUNCIO Con data 18 de xaneiro de 2010, o conselleiro de Medio Ambiente, Territorio e Infraestructuras ditou a orde de aprobación definitiva da Modificación Puntual do Plan Xeral de Ordenación municipal da Ordenanza da edificación relativa a “Aparcadoiros Obrigatorios”, contida no capítulo 2 do título VI, redactada polo arquitecto D. Braulio Miguel Zucca El Atifi e promovida polo Concello de Narón, que foi publicada no DOG núm.26, de data 9 de febreiro de 2010. A continuación publícase a normativa urbanística correspondente á modificación puntual, en cumprimento do previsto no art.92 da Lei 9/2002, de 30 de decembro, de ordenación urbanística e protección do medio rural de Galicia (en diante LOUGA), e no art.70.2 da Lei 7/1985, de 2 de abril, reguladora das bases de réxime local. De acordo co disposto no art.85.9 da LOUGA, contra esa orde non cabe recurso en vía administrativa; non obstante, contra ela poderase interpor recurso contencioso-administrativo no prazo de dous meses, a contar dende o día seguinte ó desta publicación, según o disposto nos artigos 10 e 46 da Lei 29/1998, de 13 de xullo, reguladora da xurisdicción contencioso-administrativa. A presente modificación puntual ten por obxecto unha alteración da Normativa do PLAN XERAL DE ORDENACIÓN MUNICIPAL (PXOM) do Concello de Narón (A Coruña) que supón un cambio illado relativo á reserva de prazas de aparcamento obrigatorias imposta para o solo urbano no Capítulo 2 do Título VI. O PXOM do Concello de Narón aprobouse definitivamente polo Pleno Municipal o 22 de abril de 2002. Foi publicado no DOGA do 9 de maio de 2.002, e o seu texto íntegro no BOP do 10 de xuño do mesmo ano. Na regulación xenérica do solo urbano contida no Capítulo 2 do Título VI do PXOM, no apartado, “Aparcadoiros obrigatorios” recóllese o seguinte texto: “En toda nova edificación deberá preverse a construcción de aparcadoiros interiores na proporción como mínimo, dunha praza por cada vivenda ou por cada 100 m2 construídos. Localizaranse preferentemente nos sotos da edificación.” A ordenanza impón dita obriga sen prever ningunha excepcionalidade na súa aplicación. É preciso revisar este aspecto da ordenanza e matizar ou afondar nos casos nos que se podería excepcionar esta obriga, sobre todo no que atinxe á Ordenanza 1ª do solo urbano: Zona residencial intensiva. Vivenda Plurifamiliar, na que impera a tipoloxía en mazá pechada, donde en moitos casos as condicións xeométricas dos soares existentes fan inviable o cumprimento da devandita obriga. Esta norma está dando lugar a considerables problemas xa que, aínda cumprindo coas condicións de superficie mínima, fronte mínimo, fondo, diámetro do círculo inscrito, ángulo mínimo dos seus lindeiros laterais respecto da aliñación da rúa, etc., establecidos na ordenanza de aplicación, para seren edificados, existen moitos soares nos que cumprir coa reserva de prazas de aparcamento faise case que imposible ou cando menos contrario os principios da pura lóxica urbanística. Ó final a excepción debería vir pola imposibilidade material de construír plantas de garaxe, xa en planta baixa xa en platas de soto, como consecuencia da xeometría do soar. Tamén cabe a posibilidade de que a implantación de garaxes en plantas baixas non sexa axeitada, como por outra banda recomenda o actual texto do PXOM, para a ordenación urbanística que preferiría potenciar outros usos de maior dinámica urbana (comerciais, recreativos,.), ou que a proliferación de vados e accesos a garaxes sexa incompatible coa proposta de urbanización da rúa (caso de rúas peonís), ou outros factores imprevistos. O promotor desta modificación puntual do P. X. O. M. é o Concello de Narón representado polo seu Alcalde - Presidente D. Xoán Gato Díaz. O artigo 93 da Lei 9/2002, de 30 de decembro, de ordenación urbanística e protección do medio rural de Galicia, en diante LOUG, establece dous sistemas para altera-lo contido dos instrumentos de planeamento urbanístico; revisión e modificación de algún ou algúns dos elementos que os constitúan. “2. Enténdese por revisión do planeamento xeral a adopción de novos criterios respecto da estructura xeral e orgánica do territorio ou da clasificación do solo, motivada pola elección dun modelo territorial distinto ou pola aparición de circunstancias sobrevidas, de carácter demográfico ou económico, que incidan substancialmente sobre a ordenación, ou polo esgotamento da súa capacidade. A revisión poderá determina-la substitución do instrumento de planeamento existente e observaranse as mesmas disposicións enunciadas para a súa tramitación e aprobación.3. Nos demáis supostos, a alteración das determinacións do plan considerarase como modificación deste, aínda cando a dita alteración implique cambios illados na clasificación, na cualificación do solo ou na delimitación do ámbito dos polígonos.” Por outra banda, e tal e como establece o artigo 94° da LOUG: “1. Calquera modificación do planeamento urbanístico deberá fundamentarse en razóns de interese público debidamente xustificadas encamiñadas á mellora substancial da ordenación urbanística vixente, ó desconxestionamento urbano, á mellora da articulación dos espazos libres públicos e dos volumes construídos, á eliminación de usos non desexables ou á incorporación doutros necesarios, á creación de novas dotacións urbanísticas públicas, á resolución de problemas de circulación e a outros fins públicos.” A presente modificación é de interés público xa que mellora substancialmente a ordenación urbanística vixente ó regularse de xeito máis detallado a reserva de aparcadoiros obrigatorios, achegándoa á realidade e evitando situacións de imposibilidade de cumprimento da normativa ou deterioro da imaxe urbana. Polo anterior, faise a seguinte proposta para a redacción do apartado de “Aparcadoiros obrigatorios” da Normativa do Plan Xeral no Título VI, Capítulo 2. En toda nova edificación deberá preverse, coas excepcións citadas máis adiante, a construcción de aparcadoiros interiores na proporción como mínimo, dunha praza por cada vivenda ou por cada 100 m2 construídos doutros usos permitidos nas plantas altas. Localizaranse preferentemente nos sotos da edificación.” Da anterior previsión, e sempre que sexa solo urbano consolidado e non se trate de parcelas que se poidan suxeitar ó réxime do artigo 122 da Lei 9/2002 (operacións de reorganización da propiedade en solo urbano), poderanse exceptuar os seguintes casos: 1. Parcelas cunha fronte menor ou igual a 10 metros.2. Parcelas nas que o ancho medio do fondo edificable en planta baixa sexa menor ou igual a 10 metros.3. Parcelas nas que por razóns de xeometría, por xeotecnia, servidumes, ou por outros aspectos técnicos non sexa posible facer a reserva sen recurrir a medios técnicos ou económicos desproporcionados. Este feito deberá ser acreditado polo técnico redactor do proxecto de xeito claro e ben documentado (avaliación de alternativas, informes xeotécnicos, estimacións de costes, etc.) e refrendado polos servizos técnicos municipais e o órgano competente para a concesión da licenza.4. Rúas ou zonas nas que o Concello estime que a implantación de garaxes non sexa axeitada para a ordenación urbanística que preferiría potenciar outros usos de maior dinámica urbana (comerciáis, recreativos,.), ou que a proliferación de vados e accesos a garaxes sexa incompatible coa proposta de urbanización da rúa (caso de rúas peonís). Neste caso o órgano municipal deberá tomar un acordo coa delimitación precisa do ámbito de aplicación desta excepción. No caso 3, cando non sexa posible a previsión dun estándar dunha praza de garaxe por cada vivenda ou por cada 100 m2 construídos de outros usos permitidos en plantas altas, o órgano competente para a concesión da licenza, previo informe técnico, poderá esixir o cumprimento de dita previsión aínda que sexa nun grao menor. As anteriores excepcionalidades só serán de aplicación ás ordenanzas seguintes: - Ordenanza 1ª: “Zona Residencial Intensiva. Vivenda Plurifamiliar”. - Ordenanza 6ª: “Zona de Equipamentos Públicos e Dotacións”, só para soares que formen parte de mazás pechadas.” Narón, 10 de febreiro de 2010. O ALCALDE Asdo. José M. Blanco Suárez.